作者:柯丹邱《荊釵記》
標題:沁園春
內容:才子王生，佳人錢氏，賢孝溫良；以荊釵為聘，配為夫婦。春闈催試，拆散鸞凰。獨步蟾宮，高攀仙桂，一舉鰲頭姓氏香。因參相，不從招贅，改調潮陽。修書遠報萱堂，中道奸謀變禍殃。岳母生嗔，逼凌改嫁，山妻守節，潛地去投江。幸神道匡扶，使舟人撈救，同赴瓜期往異鄉。吉安會，義夫節婦，千古永傳揚。